Dodatok č. 2 k materiálu č. UV-15277/2005

k návrhu zákona o verejnom obstarávaní – nové znenie

Dodatku č. 2 k návrhu zákona o verejnom obstarávaní – nové znenie, ktorý bol odložený z  rokovania na 145. schôdze vlády SR z 21. septembra 2005, bol vypracovaný 
na základe dodatočnej požiadavky Ministerstva spravodlivosti Slovenskej republiky, ktorá 
sa týka výnimky z aplikácie zákona o verejnom obstarávaní pri zadávaní podlimitných zákaziek, ak dodávateľom je Zbor väzenskej a justičnej stráže a ide o predmety zákaziek zabezpečované zamestnávaním odsúdených a obvinených. Dodatok zahŕňa aj úpravu textov ustanovení, ktoré obsahuje predložený prvý Dodatok k návrhu zákona o verejnom obstarávaní – nové znenie (ďalej len „dodatok“), na základe konzultácií s ministerstvami. 

1.	V § 1 ods. 3 písmeno d) znie:

„d) dodanie tovaru, uskutočnenie stavebných prác alebo poskytnutie služby, ktorých odberateľom je štát a dodávateľom Zbor väzenskej a justičnej stráže, ak ide o tovar, stavebné práce alebo služby zabezpečované zamestnávaním odsúdených a obvinených.“.

2.	Bod 1 dodatku znie:

„V § 1 ods. 2 písmeno k) znie:

k) zadávanie zákazky, ktorá priamo súvisí so službami Národnej banky Slovenska vykonávanými za účelom zabezpečovania jej hlavného cieľa a zákonom ustanovených úloh okrem vykonávania bežných všeobecných prevádzkových činností nesúvisiacich so zabezpečovaním jej hlavného cieľa a  zákonom ustanovených úloh,“.

3.	V bode 8 dodatku sa v ods. 4 v písmene f) slová „čestným vyhlásením“ nahrádzajú slovami „potvrdením príslušného inšpektorátu práce.“.

4.	V bode 23 dodatku v ods. 16 písmeno b) znie:

„b) podľa odseku 2 písm. f) je 1% z ponukovej ceny uchádzača najviac 20 000 000 Sk.“.